বাংলাদেশ
বিশ্বের সবচেয়ে জনবহুল দেশগুলোর তালিকায় বাংলাদেশের অবস্থান অষ্টম যদিও আয়তনের হিসেবে বাংলাদেশ বিশ্বে ৯৪তম; ফলে বাংলাদেশ বিশ্বের সবচেয়ে ঘনবসতিপূর্ণ দেশগুলোর নবম। মাত্র ৫৬ হাজার বর্গমাইলেরও কম এই ক্ষুদ্রায়তনের দেশটির প্রাক্কলিত (২০১৮) জনসংখ্যা ১৮ কোটির বেশি অর্থাৎ প্রতি বর্গমাইলে জনবসতি ২৮৮৯ জন (প্রতি বর্গ কিলোমিটারে ১১১৫ জন)। রাজধানী ঢাকা শহরের জনসংখ্যা ১.৪৪ কোটি এবং ঢাকা মহানগরীর জনঘনত্ব প্রতি বর্গমা্গইলে ১৯,৪৪৭ জন। দেশের জনসংখ্যার ৯৯ শতাংশ মানুষের মাতৃভাষা বাংলা; সাক্ষরতার হার ৭২ শতাংশ।
ইন্দোনেশিয়ার জনমিতি
১৯৬৭ সাল থেকে গৃহীত কার্যকর পরিবার পরিকল্পনা কার্যক্রমের প্রেক্ষিতে ২০১০ সালে শেষ হওয়া দশকের শেষের দিকে এসে ইন্দোনেশিয়ার জনসংখ্যা বৃদ্ধির হার ছিল ১.৪৯ শতাংশ। এই হারে জনসংখ্যা বৃদ্ধি পেলে ইন্দোনেশিয়ার জনসংখ্যা মার্কিন যুক্তরাষ্ট্রের বর্তমান জনসংখ্যাকে অতিক্রম করতে পারবে ২০৪৩ সালে, যদি এই সময়ের মধ্যে যুক্তরাস্ট্রের জনসংখ্যা বৃদ্ধি না-পায় এবং এর ফলেশ্রুতিতে চীন ও ভারতের পরে বিশ্বের তৃতীয় বৃহত্তম জনসংখ্যার বহুল দেশ হয়ে উঠবে। কারো কারো মতে, ইন্দোনেশিয়ার বিশ্বের তৃতীয় বৃহত্তম জনবহুল দেশ হয়ে উঠা রুখতে পরিবার পরিকল্পনা সম্পর্কিত নীতিমালাটি ১৯৬৭ সালের কর্মসূচীর উপর ভিত্তি করে পুনরায় চালু হওয়া উচিত; তবে এই লক্ষ্যে অগ্রসর হওয়া ভীষনভাবে বাধাগ্রস্থ হবে ধর্মীয় মতাদর্শগত মতামতের কারনে, যেখানে পরিবার পরিকল্পনা পদ্ধতি অনুসরণ করাকে স্রস্টার প্রতি কৃতজ্ঞ না-হওয়ার সমতুল্য হিসাবে গণ্য করা হয়।